# Terratrèmol de Van del 2011

El terratrèmol del 2011 a Van va ser un destructiu sisme de magnitud 7.2 M$_W$ que sacsejà el Kurdistan sota administració turca, especialment la zona propera a la ciutat de Van, el diumenge 23 d'octubre de 2011 a les 13:41 hora local. Va ocórrer a una profunditat no gaire important (20 km), va causar una forta sacsejada a tota la part oriental de Turquia i se sentí també al Pròxim Orient. Hi va haver forts danys a extenses àrees del país i a les seves estructures, i es considera que va causar la mort de més de 500 persones.

## Geologia

El moviment sísmic al Kurdistan, de magnitud 7.2 (M$_w$), es va localitzar a uns 16 km al nord-est de la ciutat de Van, Turquia, i a una profunditat focal aproximada de 20 km. La seva regió central i bona part de la regió més oriental de Turquia descansa cap al límit sud de la complexa zona de col·lisió continental entre la Placa aràbiga i la Placa eurasiàtica, més enllà de l'abast oriental de les zones de falla d'Armènia i d'Àsia Menor. Part de la convergència entre aquestes dues plaques té lloc al llarg del plec i falla inversa de Zagros. El mecanisme focal del terratrèmol indica falla inversa obliqua, coherent amb la tectònica esperada en aquesta regió.
A causa de la seva gran intensitat i poca profunditat, el terratrèmol produí significatius moviments de terra en una àrea força gran. Es va produir una sacsejada important, de fins a MM IX en l'Escala de Mercalli a la ciutat de Van. tot i que es van observar fortes sacsejades (de MM VIII) en moltes viles i zones menys poblades al voltant de l'epicentre. Moviments de terra més lleugers però ben sentits ((MM V–III)) es van estendre molt més lluny a través de la regió, fins a arribar a països circumdants com Armènia, l'Azerbaidjan, Geòrgia, l'Iran, l'Iraq, i Síria. Segons l'Institut Geofísic d'Israel, el terratrèmol se sentí fins i tot a Tel-Aviv.

## Impacte

El terratrèmol i les seves rèpliques afectaren bona part de Turquia oriental, esfondraren centenars d'edificis i enterraren nombroses víctimes sota la runa. D'acord amb la Direcció de Desastres i Situacions d'Emergències de Turquia (AFAD), amb data 30 d'octubre el nombre de víctimes mortals arribava a les 596 persones, i el nombre de ferits era de 4.152. Dels 11.232 edificis danyats que van ser examinats a la regió, 6.107 van ser considerats com a inhabitables, la qual cosa afecta al voltant de 8.321 llars, que considerant una ocupació mitjana de 7.6 persones per habitatge, podria significar que al voltant de 60.000 persones s'haurien quedat sense sostre. Els altres 5.125 edificis haurien estat afectats, però es podrien considerar habitables.
En el centre de ciutat de Van, es va confirmar la mort de com a mínim 100 persones i l'esfondrament de 970 edificis dins i al voltant de la ciutat. L'Aeroport Ferit Melen de Van va resultar també afectat, però es facilitaren informes contradictoris: Segons NTV, els avions van ser desviats a les ciutats veïnes, mentre que segons l'Agència de Notícies d'Anatòlia, el terratrèmol no interrompé el trànsit aeri.

## Reacció internacional

La Unió Europea i l'OTAN expressaren les seves condolences i l'OTAN oferí ajut. El President de la de facto República Turca de Xipre del Nord, Derviş Eroğlu, també expressà les seves condolences. El President d'Armènia, Serj Sargsian, envià les seves condolences al seu homòleg turc, Abdullah Gül, i li oferí ajut immediat. El President dels Estats Units, Barack Obama digué: "Estem braç a braç amb el nostre aliat turc en aquest moment difícil i estem preparats per ajudar les autoritats turques.".
Armènia,Azerbaidjan, Bulgària, la Xina, Dinamarca, Georgia, Alemanya, Grècia, Hongria, l'Iran, Irlanda, Israel, Japó, Kosovo, Nova Zelanda, el Pakistan, Polònia, Portugal., Russia, Corea del Sud, Suècia, Suïssa, Taiwan, Ucraïna, el Regne Unit, i els Estats Units també van oferir ajut a Turquia després del terratrèmol.
EL President de Turquia Abdullah Gül, digué que els equips turcs eren capaços de gestionar l'direcció de desastre. Així, a partir de 23 d'octubre, Turquia manifestà que declinava totes les propostes d'ajut amb l'excepció dels veïns Azerbaidjan, Bulgària, i l'Iran, amb l'ajut i els rescatadors que ràpidament van arribar a la zona després del sisme, sense notificar-ho al Ministeri d'Afers Exteriors. La Mitja Lluna Roja iraniana muntà camps refugiats per acomodar la gent que s'havia quedat sense sostre a causa del terratrèmol. Diversos ferits van ser traslladats per al seu tractament a la ciutat fronterera iraniana de Khoy. No obstant això, el 25 d'octubre, Turquia va anunciar que acceptaria també ajut provinent d'altres països, incloent-hi Israel. Després d'aquesta petició, Israel va fer arribar per aire caravanes a la regió devastada. Els supervivents i els polítics de l'oposició havien criticat la gestió de la crisi per part del govern.

## Terratrèmol del 9 de novembre

Es va produir un altre terratrèmol a la mateixa zona el dia 9 de novembre, a les 23:23 hora local (19:23 UTC), que va causar 19 morts. Es va localitzar a 16 km al sud de Van. Entre els edificis que es van ensorrar hi havia l'Hotel Bayram, on s'hostatjaven diversos periodistes i membres dels equips de rescat. Alguns periodistes atrapats entre la runa van enviar missatges de text on demanaven que els anessin a rescatar. Es va informar de la mort d'un membre japonès de l'equip de rescat. No és clar a hores d'ara si el terratrèmol del 9 de novembre va ser una rèplica del terratrèmol del dia 23 d'octubre, però el centre de terratrèmols Kandilli de Turquia va afirmar que el sisme del dia 9 de novembre va ser un terratrèmol independent.
Els membres dels equips de rescat van poder treure 25 supervivents d'entre la runa dels edificis esfondrats. El Vice-Primer Ministre, Besir Atalay, va dir que el terratrèmol havia afectat 25 edificis. Com que molts edificis ja s'havien evacuat després del terratrèmol d'octubre, només hi havia 3 edificis amb gent. Altrament, el nombre de víctimes hauria estat molt pitjor.

## Referències

* ↑ «El terratrèmol és a Turquia perquè així ho diu Reuters». Mèdia.cat, 25-10-2011. [Consulta: 1r novembre 2011].
* ↑ «Almenys 217 morts i més de mil ferits en el terratrèmol de Turquia». Diari Ara, 23-10-2011. [Consulta: 1r novembre 2011].
* 1 2 «Earthquake Van – Ercis, Turkey». earthquake-report.com. Arxivat de l'original el 2020-11-22. [Consulta: 30 octubre 2011].
* ↑ «Centenars de morts a causa d'un terratrèmol de 7,2 graus al Kurdistan». Vilaweb, 23-10-2011. [Consulta: 1r novembre 2011].
* 1 2 SELCAN HACAOGLU. «Turkey quake death toll rises to 534». Associated Press, 27-10-2011. Arxivat de l'original el 2011-10-30. [Consulta: 27 octubre 2011].
* 1 2 «Death toll rises to 582 in quake-hit Turkey». XinHua, 29-10-2011. [Consulta: 30 octubre 2011].
* ↑ Talebian, M.; Jackson J «A Reappraisal of Earthquake Focal Mechanisms and Active Shortening in the Zagros Mountains of Iran». Geophysics Journal International. Royal Astronomical Society, 156, 3, 2004, pàg. 506–526. DOI: 10.1111/j.1365-246X.2004.02092.x [Consulta: 23 octubre 2011].
* ↑ «Magnitude 7.2 – Eastern Turkey 2011 October 23 10:41:21 UTC». Servei Geològic dels Estats Units, 23-10-2011 [Consulta: 23 octubre 2011].
* ↑ «Pager Version 2 – M7.2, Eastern Turkey» (PDF). Servei Geològic dels Estats Units, 23-10-2011. [Consulta: 23 octubre 2011].
* ↑ «Pager – M7.2 – Eastern Turkey». Servei Geològic dels Estats Units, 23-10-2011. [Consulta: 23 octubre 2011].
* ↑ . «Strong Earthquake Hits Turkey». Interpress News, 23-10-2011 [Consulta: 23 octubre 2011].
* 1 2 «Israel Offers Aid to Turkey in Wake of Massive Earthquake». Haaretz, 23-10-2011 [Consulta: 23 octubre 2011].
* ↑ Staff. «Death Toll Mounts after Earthquake in Eastern Turkey». Associated Press (via Herald Sun), 24-10-2011. [Consulta: 26 octubre 2011].
* ↑ Staff «7.2 Quake in Turkey Kills at Least 138, Collapses Buildings – More Than 100 Aftershocks Are Recorded – The Quake Is Also Felt Widely in Iran and Armenia, Though There Are No Reports of Casualties There». Los Angeles Times, 23-10-2011 [Consulta: 26 octubre 2011].
* ↑ The Daily Telegraph «Quake 'may have killed 1000'». , 10-2011.
* ↑ «EU 'Saddened' by Turkey Quake, NATO Offers Help». Khaleej Times, 23-10-2011 [Consulta: 23 octubre 2011]. Arxivat 2013-10-23 a Wayback Machine. «Còpia arxivada». Arxivat de l'original el 2013-10-23. [Consulta: 9 desembre 2022].
* ↑ «Dünyadan taziye mesajı yağıyor» (en turc). Hürriyet, 23-10-2011 [Consulta: 30 octubre 2011].
* ↑ «Armenian President Send Condolences and Offered Help for Turkey». News.am, 23-10-2011 [Consulta: 23 octubre 2011].
* ↑ Bohan, Caren; Trott, Bill «Obama: U.S. Greatly Concerned over Turkey Quake». Reuters, 23-10-2011 [Consulta: 24 octubre 2011]. «Còpia arxivada». Arxivat de l'original el 2015-09-24. [Consulta: 26 octubre 2011].
* ↑ «Armenian President Offers Aid to Turkey». Tert, 23-10-2011 [Consulta: 23 octubre 2011]. Arxivat 2012-04-25 a Wayback Machine. «Còpia arxivada». Arxivat de l'original el 2012-04-25. [Consulta: 26 octubre 2011].
* 1 2 «Azerbaycan, deprem bölgesine ilk dış yardımı gönderen ülke oldu. Azeri hükümeti, arama kurtarma ekipleriyle birlikte tıbbi ve yaşam malzemesi dolu uçağı Van'a gönderdi» (en turc). Internet Haber, 23-10-2011 [Consulta: 30 octubre 2011].
* ↑ «Turkey Earthquake: Up to 1,000 Feared Dead as Dozens of Buildings Collapse». National Post, 23-10-2011 [Consulta: 23 octubre 2011].
* ↑ «"Min kone og mit barn er derinde!"» (en danès). Jyllandsposten, 23-10-2011 [Consulta: 30 octubre 2011]. Arxivat 2011-10-24 a Wayback Machine. «Còpia arxivada». Arxivat de l'original el 2011-10-24. [Consulta: 26 octubre 2011].
* ↑ «Germany Offers Help to Turkey After Quake, Westerwelle Says». Bloomberg Businessweek, 23-10-2011 [Consulta: 23 octubre 2011].
* ↑ «Iran Is Ready To Help with Every Aspect Because of the Earthquake in Van». Habermonitor, 23-10-2011 [Consulta: 23 octubre 2011]. «Còpia arxivada». Arxivat de l'original el 2012-01-17. [Consulta: 26 octubre 2011].
* ↑ «Tánaiste Offers Rapid Response Corps to Quake-Hit Turkey». Irish Examiner, 23-10-2011. [Consulta: 23 octubre 2011].
* ↑ «Pakistan Sympatises with Turkey; Offers Immediate Assistance». Associated Press of Pakistan, 23-10-2011 [Consulta: 23 octubre 2011]. Arxivat 2012-12-03 at Archive.is «Còpia arxivada». Arxivat de l'original el 2012-12-03. [Consulta: 26 octubre 2011].
* ↑ «Turquia/Sismo: Passos Coelho apresenta condolências e oferece ajuda de Portugal» (en portuguès). , 23-10-2011 [Consulta: 23 octubre 2011].
* ↑ «New Taipei Rescue Team Prepares To Aid Turkey». Focus Taiwan News Channel, 24-10-2011 [Consulta: 24 octubre 2011]. Arxivat 2012-01-20 a Wayback Machine.
* ↑ Staff «International Community Offers Aid to Turkey after Earthquake – Fifteen Countries Including Israel and Greece Have Offered Aid to Turkey after a Strong Quake Hit Southeastern Turkey on Sunday». Türkiye Radyo Televizyon Kurumu, 23-10-2011 [Consulta: 26 octubre 2011].
* ↑ . Hoffmann, Carsten; Fuhrigtitle, Frank «Hundreds Feared Dead after Quake in Turkey». McClatchy Newspapers (via The Salt Lake Tribune), 23-10-2011 [Consulta: 26 octubre 2011]. Arxivat 2012-05-15 a Wayback Machine. «Còpia arxivada». Arxivat de l'original el 2012-05-15. [Consulta: 26 octubre 2011].
* ↑ Staff «Barak Says Turkey Not Interested in Israel's Earthquake Aid». Today's Zaman, 23-10-2011 [Consulta: 26 octubre 2011]. Arxivat 2011-10-26 a Wayback Machine. «Còpia arxivada». Arxivat de l'original el 2011-10-26. [Consulta: 26 octubre 2011].
* ↑ Burch, Jonathon; Pamuk, Humeyra (25 d'octubre de 2011). "Quake Rescuers Save Baby, Turkey Requests Aid" Arxivat 2013-06-23 a Wayback Machine.. Reuters. Revisat el 26 d'octubre del 2011.
* 1 2 «Iran to set up 2nd camp in Turkey». Press TV. Arxivat 2011-10-27 a Wayback Machine. «Còpia arxivada». Arxivat de l'original el 2011-10-27. [Consulta: 26 octubre 2011].
* ↑ «Int’l aid starts to come in as Turkey recalculates assistance needed». Todays Zaman. Arxivat de l'original el 2011-10-27. [Consulta: 26 octubre 2011].
* ↑ Staff. «Desperate Hunt for Survivors as Cold Moves in Smiling Girl, Baby Pulled from Rubble on Grim Day as Death Toll Hits 279, Says Deputy PM». Agence France-Presse (via The Vancouver Sun), 25-10-2011. [Consulta: 26 octubre 2011].
* ↑ Lubell, Maayan «Turkey Declines Israeli Aid Offer». Reuters, 23-10-2011 [Consulta: 26 octubre 2011]. «Còpia arxivada». Arxivat de l'original el 2015-09-24. [Consulta: 26 octubre 2011].
* ↑ Keinon, Herb «Turkey Says 'Yes' to Israeli Earthquake Aid Offer». The Jerusalem Post, 25-10-2011 [Consulta: 26 octubre 2011].
* ↑ "Turkey Earthquake: Death Toll Passes 430". BBC News. Revisat el 26 d'octubre del 2011.
* ↑ «Els afectats del terratrèmol de Turquia protesten per la falta d'atenció del govern d'Ankara». 3/24, 29-10-2011. [Consulta: 1r novembre 2011].
* ↑ http://edition.cnn.com/2011/11/09/world/turkey-earthquake/?hpt=wo_c2
* ↑ «Turkey earthquake: Seven dead in toppled Van hotel». BBC. [Consulta: 10 novembre 2011].
* ↑ http://www.chron.com/news/article/Report-At-least-3-killed-in-Turkey-earthquake-2260519.php%5BEnllaç+no+actiu%5D
* ↑ http://www.sofiaecho.com/2011/11/10/1200927_earthquake-of-57-magnitude-hits-eastern-turkey-kills-seven
* 1 2 3 «Turkey: Earthquake kills at least 7, dozens trapped in area hit by deadly temblor last month». Associated Press. The Washington Post [Ankara] [Consulta: 10 novembre 2011].